L-ogħla awtoritajiet tal-pajjiż – il-President ta’ Malta Marie-Louise Coleiro Preco, il-Prim Ministru Joseph Muscat u l-Kap tal-Oppożizzjoni Simon Busuttil sellmu lil Malta Indipendenti bit-tqegħid ta’ kuruni ta’ fjuri fuq il-monument tal-Indipendenza fil-Furjana. F’ċerimonja li ġibdet l-interess ta’ grupp imdaqqas ta’ Maltin u turisti li nġabru jsegwu minn qrib ix-Xagħra tal-Furjana, il-Forzi Armati sparaw salut ta’ 21 tir b’tislima lejn it-twelid ta’ dan l-istat sovran. Hawnhekk, wirt tas-servizzi Ingliżi: l-erba’ kanuni użati li għandhom ‘il fuq minn 70 sena kienu nġiebu Malta mill-forzi Ingliżi għaċ-ċerimonji.